
Wahai anak-anak 

Cuba bayangkan masa depan 

yang lebih cerah 

Cuba berdiri dengan yakin 

melawan mereka yang mencaci 
Kamu kini hidup dalam era reka cipta, 
dan kamu boleh mencipta apa sahaja 
yang diimpi dan diinginkan 
Bertanyalah 

Sentiasalah bertanya 

dan sentiasalah mencari ilmu 
Janganlah sekali-kali berhenti atau 
menyerah kalah. 


Amber kehilangan lengannya 

semasa berlawan dengan buaya. 

Itulah ceritanya kepada semua sejak dia 
masih kecil. 

Ayahnya selalu berkata, Amber memang 
Mempunyai Imaginasi yang amat Tinggi. 


Amber kini berusia 8 tahun. Lazimnya 
Amber akan berpegang pada yang benar. 
Sejujurnya, Amber dilahirkan dengan 
tangan kanan yang kudung. 


Amber tidak pernah kecewa kerana 

tidak mempunyai tangan kanan. Dia 
mampu melakukan semua perkara yang 
dilakukan oleh kanak-kanak lain, walaupun 
kadang-kadang dia memerlukan sedikit 
masa tambahan. Kadang-kadang dia 
memerlukan bantuan alat prostetik. 


Amber mempunyai satu set prostetik harian 
dan satu lagi untuk bersukan. Prostetik 
sukannya amat menarik kerana dia dapat 
menggunakan prostetik tangan yang 
berbeza untuk aktiviti yang berlainan. 


Amber baharu sahaja menyertai pasukan 
renang dan amat teruja untuk mencuba 
tangan renang baharunya. 

Hari ini adalah sesi latihan renang 
Amber yang pertama. 

Jurulatih renang meniup wisel dan pelumba 
pertama di setiap barisan melangkah ke 
platform permulaan. 

Jurulatih meniup wiselnya sekali lagi dan 
pelumba pertama terjun ke dalam kolam. 
Lana sangat pantas. Dia mengalahkan 
semua pelumba lain. Apabila tiba giliran 
Amber, pasukannya sudah ketinggalan 
Jauh dari pasukan lain. 


Awak perlu cepat, 
Cepat, Amber! kalau tidak, kita akan kalah! 


Tetapi ada sesuatu yang tidak kena. 
Setiap kali Amber mengangkat tangan 
prostetiknya dari air, tangannya terasa 
sangat berat. Amber dapat mendengar 
murid-murid lain memanggil namanya. 
Amber menjadi pelumba terakhir yang 
menamatkan perlumbaan. 


"Dialah yang buat kita kalah! Dia sangat 
lembab! Saya rasa mempunyai ahli yang 
kurang anggota dalam pasukan renang 
kita adalah idea yang sangat tidak 
bagus," kata Lana. 


"Kenapa, sayang?" tanya ayah Amber 
ketika dia menjemputnya dari latihan 
renang. 

"Tak ada apa-apa lah, ayah! Saya tidak 
mahu pergi berlatih berenang lagi!" 
kata Amber. 


"Itu keputusan yang tidak berapa bijak. 
Berenang menyejukkan api saya, " kata 
Gentling. 

"Siapa awak?" kata Amber. 

"Saya Gentlling.' 

"Awak seekor naga?' 

"Ya! Tapi jangan risau, saya tidak akan 
menyakiti awak. Saya terdengar awak 
tidak mahu berenang lagi Adan saya rasa 
saya boleh bantu awak." 


Amber memerhati kaki Gentling dan 
menyedari dia memakai kaki palsu. 

"Apa yang terjadi kepada kaki awak? Awak 
juga berlawan dengan buaya?" tanya Amber. 
Gentling menjawab, "Ah haha! Itulah kisah 
paling lucu yang pernah saya dengar! Saya 
sememangnya dilahirkan begini. Ibu saya kata, 
saya seekor naga Istimewa. Ketika saya masih 
kecil semuanya normal, tetapi semuanya 
berubah bila saya meningkat dewasa. Semua 
naga lain Ingin bermain bersama-sama, tetapi 
saya tidak dapat bermain bersama mereka. 
Saya sering kecewa dan sedih." 


Amber menjawab, "Ya saya faham, terlalu 
mudah untuk seseorang mengejek orang lain. 
Nak tak, ikut saya balik ke rumah? Saya nak 
tunjukkan bilik saya kepada awak." 


Setibanya Amber di rumah, dia terus 
berlari ke biliknya, dan menghempas 
pintu. Dia segera mengeluarkan tangan 
renang dari beg dan membuangnya ke 
dalam tong sampah. 


Ibu Amber masuk ke biliknya dan melihat 
tangan prostetiknya dalam tong sampah. 


"Oh, Amber! Kenapa awak membuangnya 
begini?" 

"Tangan itu tidak berfungsi, Ibu! Ia hanya 
membuat saya ketinggalan. Saya tidak 
mahu guna tangan itu lagi! " 


"Walaupun ia tidak berfungsi kali ini, Kita 
masih boleh membuat penyesuaian. Apa 
kata kita bawa tangan itu, dan berjumpa 
semula dengan pakar prostetik awak? 
Jangan risau, kita akan berusaha mencari 
tangan renang yang lebih baik untukmu, 
Amber. Sabarlah, sayang. 

Gentling dan Amber bersama-sama 
berusaha mencari tangan prostetik renang 
yang lebih sesuai di Internet. Mereka 
terjumpa suatu berita tentang seorang 
lelaki yang menggunakan pencetak 3D 
untuk membuat prostetik pemegang 
dayung kayaknya. Amber mendapat satu 
Idea selepas membaca berita itu. 


Amber mula belajar bahawa dia boleh 
menggunakan pencetak 3D di beberapa 
perpustakaan dan juga di beberapa lokasi 
yang dikenali sebagai ruang reka cipta. 
Amber meminta ibu dan bapanya untuk 
membawanya ke salah satu ruang reka 
cipta berhampiran dengan kejiranan 
mereka. 


"Awak Amber?' 
Amber mengangguk. 


"Saya Goodfinger, dan ini rakan saya, 
Ann-Lovise. Saya pakar dalam bidang 
rekaan dan saya sentiasa bantu pereka 
lain. Ibu awak ada memberitahu, awak 
Ingin belajar percetakan 3D. Saya akan 
tunjukkan kepada awak. Awak ingin 
mencuba sesuatu yang baharu hari ini?" 


Saya Ingin membuat tangan palsu untuk 
membantu saya berenang!" kata Amber. 


"Baiklah ...” kata Goodfinger, "Lebih baik 
kita mulakan dengan sesuatu kecil dan 
mudah dahulu, ya?" 


Goodfinger berkata, “Buka laman web 
ini. Tdip www.thingiverse.com. Taipkan 
p-e-m-e-g-a-n-g k-a-d di bar carian. " 


"Hebat! Boleh kita cetak terus? "tanya 
Amber. 


"Mari kita lihat bersama-sama. Yang ini 
perlu diletakkan rata di atas meja. Inikah 
yang awak inginkan? Atau, awak Ingin 
mengubahnya? ' 


"Hum ... Saya rasa saya mahu ia tinggi 
sedikit,” kata Amber. 


"Amber, bagaimana jika di bahagian 
depan ini, ditambah ruang di bawah 
pemegang kad ini? Ini dapat menaikkan 
model ini sedikit dan awak akan dapat 
melihat kad awak dengan lebih baik," 
kata ayahnya. 


"Ya, dan awak boleh lekatkan getah di 
bawahnya supaya Ia tidak senang 
tergelincir di atas meja," kata ibunya. 


Goodfinger berkata, "Ini akan mengambil 
masa lebih dari satu jam untuk mencetak 
pemegang kad ini. Kita lihat dahulu be- 
berapa lapisan pertama, dan kita boleh 
lakukan perkara lain sementara ia dice- 
tak. Tapi Kita masih perlu memerhatikan 
cetakan ini setiap beberapa minit. Untuk 
keselamatan, jangan biarkan pencetak 
beroperasi tanpa pengawasan." 


Ann-Lovise berkata, "Amber, jika awak 
Ingin mereka prostetik awak sendiri, wak 
perlu mempelajari cara mengendali 
pencetak 3D ini. Awak perlu belajar 
merancang, belajar dari kesilapan, dan 
memperbaikinya. Mari saya tunjukkan 
cara melakukan ujian kertas untuk 
menyesuaikan muncung Ini." 


Amber memakai sepasang cermin mata 
keselamatan untuk melindungi matanya 
dan juga sarung tangan tahan panas 
agar tangannya tidak melecur semasa 
mengendali pencetak 3D kerana Ia 
boleh menjadi sangat panas. 


"Senario yang ideal seharusnya melibatkan 
pembuat tangan prostetik awak. Saya 
cadangkan kita mula dengan beberapa 
draf dahulu, dan rancang perjumpaan kita 
seterusnya. Kita boleh membuat prototaip 
dengan filamen percetakan 3D yang kita 
ada di ruang reka cipta. Apabila kita ber- 
sedia untuk mencetak versi yang terakhir, 
kita boleh memesan filamen yang dibuat 
dengan bahan yang lebih kuat." 


Amber meninggalkan ruang reka cipta 
dengan pemegang kad yang berjaya 
dicetaknya. Fikirannya penuh dengan 
Idea untuk mencipta tangan renang 
prostetik 3Dnya. 


Puan Fitwell, pakar prostetik Amber 
berkata, "Saya rasa prostetik renang Ini 
boleh berfungsi, tapi awak perlu 
memperbaiki reka bentuknya untuk 
memudahkan penyambungan bolt 
terminal. Saya akan memberi maklumat 
tentang daya tahan dan kekuatan yang 
dapat awak kendalikan ketika berada di 
dalam air. 

Setuju, Amber?" 


Pada minggu-minggu berikutnya, Amber 
dan ibu bapanya sering berkunjung ke 
ruang reka cipta untuk meninjau 
perkembangan ciptaannya. 


Amber teruja untuk mencuba prostetik 
baharunya semasa latihan renang. 
Apabila dia pertama kali memasangnya, 
dia menyedari bahawa tangan renang 
baharunya jauh lebih ringan daripada 
yang lama. 


"Mari kita berlatih lumba renang untuk 
acara akan datang," kata jurulatih. 


Lana memandang Amber, "Hey si 
lembab! Lama tak jumpa! Ingatkan awak 
sudah menyerah kalah! ' 


"Saya tak akan menyerah kalah," jawab 
Amber, "Dan saya akan tunjukkan kepada 
awak saya bukan lembab!" 


"Ke garisan, sedia, mula!" jerit jurulatih. 

Amber terjun ke dalam kolam renang. 
Tangan prostetiknya bergerak dengan 
mudah dalam air. Amber berenang 
dengan pantas. 


"Saya sampai dahulu!" jerit Amber 
dengan gembira! 


"Maaf kerana pernah menyakiti hati gwak 
sebelum ini. Saya tidak mahu kalah dalam 
acara renang kerana awak, Tapi saya rasa 
sayalah si lembab hari ini. Boleh awak 
maafkan saya?" tanya Lana. 


Amber memandangnya dan terus 
tersenyum, "Ya, saya maafkan awak." 
"Hebat! Tangan prostetik baharu awak 
sangat hebat. ' 


"Terima kasih, saya sendiri yang membuatn- 
yg, kata Amber. 


"Wah! Sangat mengagumkan! " kata Lana. 


"Boleh saya tanya awak sesuatu?" 
"Boleh," jawab Amber. 


"Bagaimana awak kehilangan tangan 
awak? 

